Caput mortuum

Caput mortuum (ladina keeles sõna-sõnalt 'surnud pea'https://www.eki.ee/dict/vsl/index.cgi?Q=caput+mortuum&F=M&C06=et) on tumepunane violetja varjundiga mineraalne värvipigment, koostiselt raud(III)oksiid Fe2O3. Pigmendi nimetust on kasutatakse ka värvuse nimetusena. Värvile nimetuse andnud ladinakeelne termin on tähistanud alkeemias keemilise protsessi väärtusetut ülejääki.

Et pulbrilist raudoksiidi kasutatakse muuhulgas ka poleerimisvahendina, on eesti keeles pigmendi, harvem värvuse paralleelnimetus poleerpunaneJoonistamise ja maalimise õpik. ENSV Kunst, Tallinn 1963.

 Pigment 
Sellenimelise pigmendina on kasutatud tumepunast violetja varjundiga väga peeneks hõõrutud raudoksiidihttp://cameo.mfa.org/wiki/Caput_mortuum. Keskajal tunti seda nime colcothar all ja selle retsepte leiab alkeemiakäsikirjadest. Tänapäeval sünteesitakse pigmenti kunstlikult, näiteks on caput mortuum marsspunase üks värvusevariantehttps://colourlex.com/project/caput-mortuum/. Ainele antud ebatavaline nimetus võib tulla asjaolust, et püriidi või markasiidi saamiseks väävelhappest väga kõrgel temperatuuril või raudsulfaadi kaltsineerimisel sadestus nõu põhja just lillakaspunane väga peen raud(III)oksiidhttps://www.mineralienatlas.de/lexikon/index.php/Caput-mortuum?lang=de.

Pigment on keemiliselt stabiilne, hapete toimel laguneb. Värvitoon on tume, lillaka varjundiga pruunikaspunane. Sobib kõikide sideainetega, kasutatakse õli-, akvarell-, akrüül- ja pastellvärvides, samuti freskomaalis, keraamikas ja krohvi või tsemendi toonimiseks.

Nimetust caput mortuum on Euroopas kohati kasutatud ka muumia kohta.

 Värvus 
Kunstitarvete müüjad kasutavad nimetust caput mortuum tumepunase värvuse ühe tooni tähistamisekshttp://www.kunstitarbed.ee/e-pood/toode/2207/%C3%95liv%C3%A4rv+1862+Caput+Mortuum+37ml+0052https://vunder.ee/toode/akvarellnoop-professional-12/https://www.snitty.ee/olivarv-lukas-studio-0252-37.

On olemas sellenimeline veebivärvhttps://www.99colors.net/name/caput-mortuum.

ISCC-NBS-i värvide tähistamise süsteemi värvinimede käsiraamat "Color: universal language and dictionary of names" määratleb caput mortuum'i kui keskmise punakaspruuni (moderate reddish brown)https://archive.org/details/coloruniversalla00kell/page/98/mode/2up.

Võõrsõnade leksikon samastab caput mortuum'i värvuse Veneetsia punase ja Pompei punase värvitoonigahttp://eki.ee/dict/vsl/index.cgi?Q=caput&F=M&C06=et.

 Alkeemia mõiste 
17. sajandi alkeemiasõnastiku järgi on caput mortuum mittelenduvad jäätmed (residuum), mis on jäänud retordi või destillaatori põhja destilleerimisprotsessi järelhttps://webapp1.dlib.indiana.edu/newton/reference/glossary.do. Substantsi tähistati surnupealuu kujutisega või selle stilisatsiooniga kolmeks täpiks ringi sees.
 Viited 

 Välislingid 
 Pigment caput mortuum colourlex.com portaalis
 Caput Mortuum Violet. – ferrebeekeeper (blogipostitus pigmendi kasutamisest mineviku maalikunstis)
 Video: raudoksiidvärvid veneetsiapunane, india punane ja caput mortuum akvarellis: värviproovid ja võrdlus

Kategooria:Ladinakeelsed väljendid
Kategooria:Anorgaanilised pigmendid
Kategooria:Punased värvitoonid
Kategooria:Pruunid värvitoonid
Kategooria:Lillad värvitoonid